Шуышма

200px|thumb|right|Перуда шуышма. 2018   
200px|thumb|right|Геррерода (Мексика) таш ишелү  
Шуышма (, ) — хәвефле геоморфология күренеше, авырлык көче тәэсирендә көпшәк тау токымнарының (токымнар суга туенганда) битләү буенча шуышып төшүе. Әлеге күренеш бигрәк тә су үткәрмәүче (балчыклы) катламнар авыш яткан урыннарда күзәтелә. Су астындагы шуышмалар күләме буенча су өстендәге шуышмаларга караганда зуррак була. Алар шельф читендәге зур утырма токымнар ишелүе нәтиҗәсендә барлыкка килә. Су асты шуышмасы, кагыйдә буларак, цунами барлыкка китерә.
 Шуышма террасасы 
Шуышма террасасы (псевдотеррасасы) — калкулык битләүләрендәге тау токымнарының шуышып төшүләре нәтиҗәсендә хасил булган, күп вакытта кире (каршы) авышлыклы, зур булмаган мәйданчык.
 Шуышма битләве  
Шуышма битләве — тышкы төзелешендә шуышмалар яки рәттән берничә шуышма (шуышмалар сериясе) эзләре (шуышма тәне, шуышу өслегенең өске өлеше, аерылу дивары) сакланган битләү. Шуышма эшчәнлеге нәтиҗәсендә, битләүнең югары өлешендә (плато читендә, елга үзәне битләвендә) циркка охшаган иңкүлекләр һәм шуышма псевдотеррасалары барлыкка килә.
200px|thumb|right|Сан-Матеода (Калифорния) туфрак шуышуы. 1997  
 Төрләре 
Шуышып төшү көче, ягъни тау токымнарын хәрәкәткә китерү көче буенча  шуышмалар түбәндәге төрләргә бүленә:
 кече — 10 мең м³ га кадәр
 уртача — 10-100 мең м³
 эре — 100—1000 мең м³
 үтә эре — 1000 мең  м³ артыграк
 Моны да карагыз 
 Кар ишелмәсе 
 Лаһар
 Су басу
 Әдәбият 
 Большая российская энциклопедия. В 30 томах. М.: НИ БРЭ, 2010. ISBN 5-85270-320-6
 Сылтамалар 
 Искәрмәләр 

Төркем:Геоморфология
Төркем:Тау токымнары
Төркем:Шуышмалар